Josephine Medina

**Si Josephine Rebeta Medina**  (Marso 20, 1970  – Setyembre 2, 2021) sarong Pilipinong babaeng parakawat nin table tennis. Si Medina an nagin representante kan Pilipinas sa laban kan 2012 asin 2016 Summer Paralympics .

## Amay na karera
Naimpluwensiyahan si Medina na magkua nin table tennis bilang saiyang  isports kan saiyang ama na dati man nagkikipagkumpetensya sa internasyonal para sa Pilipinas. Igwa siya nin poliomyelitis na nakaapektar sa laba kan saiyang mga tabay. Nakipagkumpetensya siya sa mga may kakayahan na mga parakawat bilang sarong varsity player kan siya nag aadal sa kolehiyo tanganing makagian sa saindang pinansyal na  kasakitan.

Nahimo niyang maging kwalipikado sa sarong nasyonal na koponan kan table tennis alagad huli kan saiyang kamugtakan sinabihan nin dai siya makakakumptetensya huli kan saiyang mga diperensya.

## Internasyonal na karera

Sa huri, si Medina nakipagkumpetensya sa mga laban para sa mga atletang may diperensya asin nagkawat sa saiyang enot na internasyonal na kompetisyon, an 2003 ASEAN Para Games .  Si Medina an nakakuang pinakadakol na medalya sa 2008 ASEAN Para Games, kaiba kan mga kasali  para sa Pilipinas, nakua siya ning 4 na bulawan na medalya. Siya an nagkamit kan kampeon sa single class 8 asin single class 6-10 para sa mga indibidwal na kawat, nanggana siya sa doubles open class 6-10 kaiba si Purificacion Mingarine, asin an team class 10 kaiba sina Minnie de Ramos asin Mingarine. 

Si Medina nakakuang bulawan na medalya sa single class 9 na kawat sa 2014 ASEAN Para Games .  Kan 2015, nanggana siya nin bulawan na medalya sa Single Class 7-8 na kawat asin sarong bronse sa Double Class 10 na kawat. Kan 2017, si Medina nakakua nin bulawan  na medalya sa Singles Class SF6–8 na kawat asin sarong bronse para sa Team Class TF9-10 na kawat kaiba si Minnie de Ramos Cadag. 

Nagin kwalipikado si Medina sa 2018 World Para Table Tennis Championships kan nag pagpartisipar siya sa mga kwalipikasyon na laban gamit an sadiring kwarta para sa saiyang mga pangangaipong gastos. Pagkatapos kan 2016 Olympics sa Rio de Janeiro, nakakua siya nin bulawan na medalya sa sarong laban sa Thailand na sinundan pa ning sarong bulawan na medalya sa sarong kawat niya sa Las Vegas, Nevada . Nakakua siya nin plata asin bronse sa 2017 Taichung Open sa Taiwan na nagtaong nin kwalipikasyon saiya para sa world para championships. 

Kan Marso 2018, pigbareta  si Medina huli ta siya nag-training na mayong coach sa laog nin anom na bulan sagkod kan Asian Para Games sa Indonesia huli kan kakulangan sa oras. Tanganing maayos ini, nagpraktis siya sa koponan kan mga lalaking gropo kan mga miyembrong kolehiyo sa University Athletic Association of the Philippines . 

### Paralympics
Naglaban siya sa 2012 Summer Paralympics alagad dai siya nakaabot sa podium. Kan 2016 Summer Paralympics, nakakua siya nin bronseng medalya kan na daog niya si Juliane Wolf kan Alemania. 

## Personal na buhay
An nagin inspirasyon ni Josephine sa pagkua nin table tennis iyo an saiyang ama na dating miyembro kan nasyonal na koponan kan Pilipinas. Nagtrabaho sa Saudi Arabia an saiyang ama na huring coach kan Royal Saudi Air Force, asin nagadan kan 2004. Idinusay ni Medina an saiyang laban sa 2016 Summer Paralympic feat sa saiyang ama. 

Si Medina nag adal nin industriyal asin organisasyonal na sikolohiya  sa Polytechnic University of the Philippines sa Manila si Medina nag adal asin nagkuang  . 

Si Medina namaaram sa kinaban kan Setyembre 2, 2021 sa saiyang harong sa edad nin 51.  

## Mga Reperensya